CELEX: 31997Y0304(01)
Language: el
Date: 1996-11-28 00:00:00
Title: Σύσταση αριθ. 21 της 28ης Νοεμβρίου 1996 σχετικά με την εφαρμογή του άρθρου 69 παράγραφος 1 στοιχείο α) του κανονισμού (ΕΟΚ) αριθ. 1408/71 στους ανέργους οι οποίοι συνοδεύουν τον απασχολούμενο σύζυγό τους σε κράτος μέλος άλλο από το αρμόδιο

Avis juridique important

|

31997Y0304(01)

Σύσταση αριθ. 21 της 28ης Νοεμβρίου 1996 σχετικά με την εφαρμογή του άρθρου 69 παράγραφος 1 στοιχείο α) του κανονισμού (ΕΟΚ) αριθ. 1408/71 στους ανέργους οι οποίοι συνοδεύουν τον απασχολούμενο σύζυγό τους σε κράτος μέλος άλλο από το αρμόδιο  

Επίσημη Εφημερίδα αριθ. C 067 της 04/03/1997 σ. 0003 - 0003

ΣΥΣΤΑΣΗ αριθ. 21 της 28ης Νοεμβρίου 1996 σχετικά με την εφαρμογή του άρθρου 69 παράγραφος 1 στοιχείο α) του κανονισμού (ΕΟΚ) αριθ. 1408/71 στους ανέργους οι οποίοι συνοδεύουν τον απασχολούμενο σύζυγό τους σε κράτος μέλος άλλο από το αρμόδιο (97/C 67/03)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη το άρθρο 81 στοιχείο α) του κανονισμού (ΕΟΚ) αριθ. 1408/72 του Συμβουλίου, της 14ης Ιουνίου 1971, σχετικά με την εφαρμογή των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη της οικογενείας τους που διακινούνται εντός της Κοινότητας, σύμφωνα με το οποίο αυτή είναι επιφορτισμένη να εξετάζει κάθε διοικητικό θέμα ή θέμα ερμηνείας που απορρέει από τις διατάξεις του κανονισμού (ΕΟΚ) αριθ. 1408/71 και τους μεταγενέστερους κανονισμούς,Εκτιμώντας:ότι το άρθρο 69 παράγραφος 1 επιτρέπει, υπό ορισμένες προϋποθέσεις και εντός ορισμένων ορίων, σε ένα μισθωτό ή μη μισθωτό εργαζόμενο σε πλήρη ανεργία, ο οποίος μεταβαίνει σε ένα ή περισσότερα κράτη μέλη άλλα από το αρμόδιο κράτος προς αναζήτηση απασχόλησης, να διατηρεί το δικαίωμά του για παροχές ανεργίας 7ότι μια από τις προϋποθέσεις που αναφέρονται στο στοιχείο α) της παραπάνω παραγράφου είναι να παραμένει ο ενδιαφερόμενος στη διάθεση των υπηρεσιών απασχόλησης του αρμοδίου κράτους, στη διάρκεια τουλάχιστον τεσσάρων εβδομάδων μετά την έναρξη της ανεργίας 7ότι η τελευταία περίοδος αυτού του στοιχείου α) επιτρέπει εντούτοις στις αρμόδιες υπηρεσίες ή φορείς να εγκρίνουν την αναχώρηση του αιτούντος απασχόληση πριν από τη λήξη της προθεσμίας των τεσσάρων εβδομάδων 7ότι αρμόζει κατά κανόνα να παρέχεται αυτή η έγκριση στα άτομα τα οποία πληρούν τις προϋποθέσεις που προβλέπονται στην πρώτη παράγραφο του άρθρου 69 του κανονισμού (ΕΟΚ) αριθ. 1408/71 και επιθυμούν να συνοδεύσουν το σύζυγό τους, ο οποίος έχει δεχθεί θέση απασχόλησης σε άλλο κράτος μέλος,Αποφασίζοντας υπό τις προϋποθέσεις που καθορίζονται στο άρθρο 80 του κανονισμού (ΕΟΚ) αριθ. 1408/71,ΣΥΝΙΣΤΑ στις αρμόδιες υπηρεσίες και τους αρμόδιους φορείς:1. Η έγκριση της αναχώρησης του ενδιαφερομένου, πριν από τη λήξη της προθεσμίας των τεσσάρων εβδομάδων που προβλέπεται στην τελευταία περίοδο του άρθρου 69 παράγραφος 1 στοιχείο α), να παρέχεται στο μισθωτό ή μη μισθωτό εργαζόμενο σε πλήρη ανεργία, ο οποίος πληροί όλες τις άλλες προϋποθέσεις που απαιτούνται κατά το άρθρο 69 παράγραφος 1, και συνοδεύει τον σύζυγό του, ο οποίος δέχθηκε θέση απασχόλησης σε κράτος μέλος άλλο από το αρμόδιο κράτος.2. Η παρούσα σύσταση εφαρμόζεται από την πρώτη ημέρα του μηνός που ακολουθεί τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Ο Πρόεδρος της Διοικητικής ΕπιτροπήςDenis CROWLEY